李曉東 (歌手)

李曉東，藝名李豐溢，係中國大陸男歌手、音樂製作人。

演藝經歷 
1988年，佢喺19歲憑住《張三的歌》、《遠走的心》等四首翻唱作品，正式出道。1992年，佢出咗首張個人唱碟《給我你的愛》，呢張唱碟入面大部分嘅歌係由李曉東自己寫嘅。

1994年，佢受香港大地唱片嘅推薦做咗音樂合輯《校園民謠2》嘅主角，並演唱《冬季校園》等四隻歌。1995年，佢出咗第二張個人唱碟《快樂英雄》。

2000年，李曉東暫時退居幕後，並開始喺北京做生意，期間開過酒吧，都開過餐廳，但都失敗咗。

2012年9月，佢用藝名「李豐溢」復出；12月，喺北京小柯新劇場搞咗個人音樂會。2016年，佢出咗第三張個人唱碟《星座4》。

2018年，李曉東放棄用藝名「李豐溢」，改返本名參加湖南衛視《歌手2018》。

《歌手2018》 
2018年1月，加盟湖南衛視《歌手2018》、為首發歌手，喺第一輪遭到淘汰，之後喺突圍賽演唱《我心常自在》喺第一輪電子投票排包尾遭到淘汰。

中國男歌手
曉東